text: Togkaprer fængslet
  18 april 2014 kl. 11.12
  Den 45-årige mand, der truede en togfører med en kniv, er blevet fængslet i fire uger.
  Retten i Esbjerg har fængslet en 45-årig mand fra Fredericia i fire uger efter et grundlovsforhør sidst på formiddagen.
  Manden er sigtet for at have truet lokomotivføreren i et tog fra Fredericia til Esbjerg med en kniv.
  Han erkendte de faktiske forhold, men mener ikke, at der var tale om en kapring i lovens forstand. Han kærede ikke kendelsen om fængsling.
  